ΓΡΑΠΤΗ ΕΡΩΤΗΣΗ P-2183/98

υποβολή: Sirkka-Liisa Anttila (ELDR) προς την Επιτροπή

(7 Ιουλίου 1998)

Θέμα: Διασφάλιση προϋποθέσεων για τη συνέχιση της καλλιέργειας ελαιοπαραγωγών φυτών στη Φινλανδία στο πλαίσιο της ανανέωσης που προτείνεται στην Ατζέντα 2000

Το 95 % των ελαιοπαραγωγών φυτών που καλλιεργούνται στη Φινλανδία είναι θερινής σποράς. Από τα φυτά αυτά ταχείας ανάπτυξης παράγεται κραμβέλαιο. Μόλις κατά τη δεκαετία του '70, όταν στην αγορά εμφανίσθηκαν κατάλληλα για τις συνθήκες της χώρας είδη θερινής σποράς, άρχισε να αυξάνεται με ιδιαίτερα ταχύ ρυθμό η καλλιέργεια ελαιοπαραγωγών φυτών στη Φινλανδία. Η καλλιέργεια τέτοιων φυτών έφθασε στο ανώτατο σημείο της κατά τα τέλη της δεκαετίας του '80 και κατά τη διάρκεια του 1995, πρώτου έτους μετά την προσχώρησή μας στην Κοινότητα, οπότε και η συνολική επιφάνεια που χρησιμοποιήθηκε για την καλλιέργεια αυτή υπερέβη τα 85.000 εκτάρια. Μετά την ένταξη της Φινλανδίας στην ΕΕ, οι ποσοστώσεις της χώρας εν σχέσει με την καλλιέργεια ελαιοπαραγωγών φυτών καθορίζονται βάσει της Συμφωνίας Blair House. Μόνο 63.000 εκτάρια από τις καλλιέργειες ελαιοπαραγωγών φυτών στη Φινλανδία δικαιούνται των υψηλοτέρων ενισχύσεων στο πλαίσιο της κοινής γεωργικής πολιτικής.

Με την εφαρμογή της Συμφωνίας Blair House, αφενός, μειώθηκαν οι δυνατότητες για καλλιέργεια ελαιοπαραγωγών φυτών στη Φινλανδία και, αφετέρου, ελαττώθηκε η ανταγωνιστική ικανότητα της δραστηριότητας αυτής στον οικονομικό τομέα σε σχέση με άλλες αροτραίες καλλιέργειες. Μετά την ένταξή της στην ΕΕ, στη Φινλανδία ανεγνωρίσθη το δικαίωμα να καταβάλλει, κατά τη διάρκεια της μεταβατικής περιόδου, συμπληρωματική ενίσχυση στα σιτηρά για την παραγωγή άρτου και στην κριθή ζυθοποιίας που ανταγωνίζονται το κραμβέλαιο ως προς τις γεωργικές εκτάσεις. Για το λόγο αυτό, στις πλέον νότιες περιοχές της Φινλανδίας (περιοχές του στόχου Α) το κραμβέλαιο κατέστη, στον τομέα των αροτραιών καλλιεργείων, ασύμφορο με αποτέλεσμα να μειωθούν κατακόρυφα οι γεωργικές εκτάσεις στις κύριες αυτές περιοχές γεωργικής δραστηριότητας. Παρόλο που η παραγωγή έχει αυξηθεί στις περιοχές που υπάγονται στο καθεστώς ενίσχυσης των ολιγότερο ευνοουμένων περιοχών, η συνολική καλλιέργεια έχει εμφανώς μειωθεί μετά την προσχώρηση της Φινλανδίας στην ΕΕ σε επίπεδο χαμηλότερο της εθνικής μας ποσόστωσης. Κατά το 1997 η συνολική έκταση που χρησιμοποιήθηκε για την καλλιέργεια των φυτών αυτών ήταν 60.200 εκτάρια. Λόγω της μείωσης της παραγωγής κραμβελαίου, τα δύο ελαιοτριβεία που λειτουργούν στη Φινλανδία αναγκάζονται, ολοένα και συχνότερα, να εισάγουν τις πρώτες τους ύλες από το εξωτερικό, γεγονός το οποίο ελαττώνει την αποδοτικότητα της επεξεργασίας. Επιπλέον, ο τομέα επιβαρύνεται ιδιαιτέρως στη Φινλανδία λόγω του υψηλού κόστους παραγωγής και, μεταξύ άλλων, της ανάγκης στέγνωσης της εσοδείας μετά των αλωνισμό.

Εάν υλοποιηθεί η ανανέωση που προτείνεται στην Ατζέντα 2000, η καλλιέργεια ελαιοπαραγωγών φυτών θα τερματισθεί μετά βεβαιότητας τουλάχιστον στη Φινλανδία. Εάν η αποδέσμευση από τις ποσοστώσεις βάσει της Συμφωνίας Blair House προϋποθέτει την κατάργηση των υψηλοτέρων ενισχύσεων στο πλαίσιο της κοινής γεωργικής πολιτικής για με τα ελαιοπαραγωγά φυτά, το τίμημα που καλείται να καταβάλει η Φινλανδία είναι υπερβολικά βαρύ.

Ποιά μέτρα προτίθεται να λάβει η Επιτροπή προκειμένου να διασφαλισθούν στη Φινλανδία οι προϋποθέσεις για τη συνέχιση της καλλιέργειας ελαιοπαραγωγών φυτών στο πλαίσιο της ανανέωσης που προτείνεται στην Ατζέντα 2000;

Απάντηση του κ. Fischler εξ ονόματος της Επιτροπής

(5 Αυγούστου 1998)

Η συμφωνία Blair House επιβάλλει περιορισμούς όσον αφορά την περιοχή η οποία έχει σπαρεί με ηλιόσπορους στην Κοινότητα. Η παύση της πολιτικής της σχετικής με τις αροτραίες καλλιέργειες δεν εγγυάται μια σταθερή παραγωγή ελαιόσπορων. Καθώς η Επιτροπή απέδειξε στην μακρά μελέτη της προοπτικών, η συνέχιση της παρούσας πολιτικής θα μπορούσε να οδηγήσει σε απαράδεκτα υψηλά επίπεδα παρέμβασης αποθεμάτων για τα σιτηρά τα οποία θα μπορούσαν να αποφευχθούν να επιτευχθεί μόνο με την επιβολή ενός ακόμη υψηλότερου ποσοστού αγρανάπαυσης. Η συμφωνία Blair House απαιτεί περαιτέρω για κάθε εκατοστιαίο ποσοστό ύψους, περίπου, 10 % ότι, συνεπάγεται μία αντίστοιχη μείωση του ανωτάτου ορίου εγγυημένης περιοχής για τους ελαιόσπορους.

Σύμφωνα με το παρόν πρόγραμμα για τις αροτραίες καλλιέργειες η παραγωγή ελαιοσπόρων δεν μπορεί να φθάσει το μέγιστο δυναμικό εξ αιτίας των περιορισμών της συμφωνίας Blair House. Η αναφορά η σχετική με την αξιολόγηση των προτάσεων θα πρέπει, επομένως, να είναι η δυνητική περιοχή η οποία είναι πολύ υψηλότερη από την εγγυημένη περιοχή του ανωτάτου ορίου 4.933.800 εκταρίων που προβλέπονται στην συμφωνία Blair House, δεδομένων των σημερινών υψηλών τιμών για τα φυτικά έλαια. Αυτό επιβεβαιώνεται από την υπέρβαση της ανώτατης εγγυημένης περιοχής παρά την μείωση των αντισταθμιστικών πληρωμών κατά το παρελθόν, οι υψηλές τιμές για τα σιτηρά και τα διάφορα εθνικά μέτρα που ελήφθησαν προκειμένου να τηρηθούν οι περιορισμοί της συμφωνίας Blair House (Γερμανία, Ισπανία και Γαλλία).

Επιπλέον, μία σύγκριση της κατάστασης πριν και μετά το πρόγραμμα δράσης 2000(1) θα πρέπει να γίνει με αναφορά στις πραγματικές αντισταθμίσεις που πληρώνονται στους παραγωγούς. Από την εποχή της μεταρρύθμισης του 1992, γίνεται πάντα μία μείωση της κατά πρόβλεψη αντιστάθμισης η οποία ποικίλει μεταξύ 4 έως 14,45 % σε ευρωπαϊκό επίπεδο.

Θα πρέπει κανείς να έχει υπόψη του ότι οι ελαιόσποροι αποτελούν μέρος μιας καλής εναλλακτικής συγκομιδής η οποία εγγυάται υψηλότερες αποδόσεις σιτηρών τα επόμενα χρόνια και ότι, οι ελαιόσποροι επιτρέπουν στους αγροκτήμονες να οργανώσουν και κατανείμουν την εργασία τους καλύτερα.

Επομένως, η Επιτροπή δεν συμμερίζεται την άποψη ότι οι προτάσεις του προγράμματος δράσης 2000 θα οδηγήσουν σε σημαντική μείωση της παραγωγής ελαιοσπόρων γενικά. Η Επιτροπή γνωρίζει ωστόσο ότι μπορούν να ανακύψουν προβλήματα σε ορισμένες ειδικές τοπικές περιπτώσεις. Κάθε δυσκολία η οποία θα ανακύψει θα εξεταστεί κατά περίπτωση με προοπτική μια ειδική λύση, κάθε φορά, η οποία θα εξαρτάται από τη φύση του προβλήματος.

(1) COM(97)2000 τελικό.